ߒߞߏ_ߛߍ߬ߘߏ߲߬ߠߊ_ߟߎ߬_ߓߍ߯_ߢߊ߰ߢߊ߰ߡߊ߬ߝߏ_߹
ߞߎߡߊ ߕߐ߭ ߓߟߏߟߊߕߎ߲߮ ߸ ߒ߬ߓߊ߬ ߹ ߣߌ߫ ߊ߲ ߓߘߊ߬ ߓߊ߲߫ ߊ߬ ߟߊ߫ ߟ" ߊ߲ ߞߎ߲߭ ߘߐ߫ ߞߏ߫ ߊ߲ ߧߋ߫ ߝߘߊ߬ߝߌ߲߬ߠߊ߫ ߡߊߞߊߘߊ߲ ߞߍ߬ߟߍ ߟߋ߬ ߟߊ߫ ߸ ߝߏ߫ ߊ߲ ߧߋ߫ ߘߐ߬ߖߊ ߛߎ߮ ߓߍ߯ ߟߋ߬ ߞߍ߫ ߸ ߏ߬ ߘߐ߫ ߖߐ߲߬ߛ" ߊ߲ ߠߊ߫ ߞߍ߬ߟߍ ߝߊ߲߬ߝߘߊ ߟߎ߬ ߘߌ߫ ߕߊ߲߬ߞߊ߬ ߗߋߙߏ߲ߣߌ߲ ߡߊ߬ ߸ ߛߎߘߊ߲ߠߌ߲ ߘߍ߲߬ߞߣߍ߬ߦߊ ߓߊ߲ ߞߐ߫ ߛߐ߬ߘߐ߲߬ ߠ" ߊ߲ ߓߟߏ߫ ߸ ߊ߲ ߓߊ߲ ߞߐߝߍ߬ ߊ߬ ߟߐ߲߫ ߠߊ߫ ߞߏ߫ : ߊ߲ߠߎ߬ ߟߋ߬ ߣߊ߬ߕߐ߬ ߞߍ߫ ߟߊ߫ ߊߝߙߌߞߌ߬ ߓߍ߯ ߞߊ߬ߙߊ߲߬ߡߐ߰ ߘߌ߫ ߛߓߍߛߎ߲ ߞߏ ߘߐ߫ ߸ ߞ، ߏ߬ ߛߊߓߎ ߞߍ߫ ߊ߲ ߞߐ߲߭ ߘ" ߊ߬ߟߎ߫ ߕߐ߭ ߟߎ߬ ߢߍ߫ ߛߓߍߛߎ߲߫ ߞߏ ߝߊ߰ߡߎ߲ ߘߐ߫ ߸ ߊ߲ ߣߌ߫ ߡߍ߲ ߞߊ߫ ߞߊ߲߫ ߏ߬ ߘߐ߫ ߸ ߏ߬ ߟߋ ߓߊ߯ߙߊ߫ ߡߐ߬ߟߐ߲߬ߡߊ ߟߎ߬ ߟߊ߫ ߛߌߦߊߦߊ ߘߌ߫ ߸ ߦߏ߫: ߒ.ߥ.ߛ.ߖ. ߛߌ߲߬ߝߏ߲ ߠߎ߲߬ ߣ" ߊ߬ߟߎ߬ ߓߊ߯ߙߊߢߐ߮ ߟߎ߬ ߦ" ߊ߬ ߞߊ߲߬ ߢߊ ߡߍ߲ ߘߎߢߊ߫ ߢߊߝߍ߬ ߓߌ߬ ߸ ߊ߬ߟߎ߬ ߓߘߊ߫ ߜߋ߲߬ߞߘߎ߬ߢߐ߲߰ߒߠߊ ߟߊߘߏ߲߭ ߘߊߡߌ߬ߣߊ߬ ߒߞߏ ߣߌ߫ ߘߎߢߊ߫ ߛߋ߲ߒߞߏߟߊߘߐߦߊ ߞߏߟߊߘߍߓߊ ߟߎ߬ ߕߍ߫ ߢߊ߫ ߡߊ߬ ߸ ߡߍ߲ ߡߎߣߊ߲ߝߊ߲ ߣ" ߊ߬ ߣߊ߬ߝߊ ߟߎ߬ ߞߍߣߍ߲߫ ߛߊߓߎ߫ ߘߌ߫ ߸ ߓߌ߬ߢߍ߬ ߞߎߟߎ߲ ߡߍ߲ ߞߊߟߌߡߊ߲߫ ߘߎߢߊ߫ ߓߏ߬ߙߌ߬ ߝߋ߲ ߓߍ߯ ߘߌ߫ ߓߌ߬ ߸ ߞߊ߬ ߒߞߏ ߟߊߦߟߍ߬ ߏ߬ ߞߣߐ߫ ߸ ߘߎߢߊ߫ ߟߐ߲ߠߌ߲ߠߊ ߟߎ߬ ߞߐߛߊ߯ߘߊ߫ ߞߊ߲ߡߊ߬ ߸ ߒߞߏ߫ ߞߊߙߊ߲ߘߋ߲ ߠߎ߲߬ ߘߌ߫ ߸ ߒ߬ߓߊ߬ ߓߌ߬ߢߍ߬ ߞߎߟߎ߲ ߏ߬ ߦߋ߫ ߓߏ߬ߙߌ߬ ߟߊ߫ (ߥߊߦߌ߲) ߡߍ߲ ߠߊ߬ ߸ ߝߏ߫ ߒߞߏ߫ ߞߊߙߊ߲ߘߋ߲ ߠߎ߲߬ ߟߋ߬ ߦ" ߊ߬ߟߎ߫ ߥߞߊ߬ߟߌ߫ ߏ߬ ߛߐ߲߬ߞߐ߬ ߓߐ ߟߊ߫ ߛߊ߫ ߘߋ߬ ߸ ߣ" ߊ߲ ߛߓߍ߬ ߞߍ߫ ߘߊ߫ ߒߞߏ ߟߊ߫ ߢߝߍ߫ ߕߊ߮ ߡߊ߬ ߞߊ߬ߣߌ߲߬ ߸ ߏ߬ ߞߘߐ : ߊ߲ ߓߍ߯ ߞ، ߊ߬ ߟߐ߲߫ ߞߏ߫ : ߊ߲ ߠߊ߫ ߥߞߊ߬ߟߌ߬ߓߊ߰ߒߕߋ ߟߎ߬ ߟ" ߊ߬ߟߎ߬ ߓߟߏ ߟߎ߫ ߓߌ߬ߟߊ߬ ߟ" ߊ߬ߟߎ߬ ߖߎߝߊ ߟߎ߬ ߞߣߐ߫ ߸ ߞ، ߊ߬ߟߎ߫ ߞߎ߲߬ ߥߊߘߌ ߟߎ߫ ߕߊ߬ ߸ ߞ، ߊ߬ ߘߏ߲߬ ߓߊ߯ߙߊ߫ ߡߐ߬ߟߐ߲߬ߡߊ߬ ߛߎ߮ ߢߌ߲߬ ߠߎ߲߫ ߖߐ߬ߣߍ߬ߦߊ߬ߟߌ߬ ߘߊ ߝߍ߬ ߸ ߖߐ߲߬ߛߊ߫ ߒߞߏ ߘߌ߬ ߕߊ߯ ߢߍ߫ ߸ ߓߊߏ߬ ߊ߲ ߓߍ߯ ߞ، ߊ߬ ߟߐ߲߫ ߞߏ߫ ߊ߬ ߕߍ߬ ߟߊߥߟߌ߬ ߟߊ߫ ߕߣߐ߬ ߢߌ߬ߣߌ߲߬ ߞߊ߲ ߡߊ߬ ߒߞߏ߫ ߞߊߙߊ߲ߘߋ߲ ߠߎ߲߬ ߞߎ߲߬ ߸ ߓߊߏ߬ ߊ߲ ߓߍ߯ ߞ، ߊ߬ ߟߐ߲߫ ߝߣߊ߫ ߞߏ߫ : ߌ ߓ" ߊ߬ߟߋ߬ ߓߊ߯ߙߊ߫ ߡߐ߬ߟߐ߲߬ߡߊ ߢߌ߲߬ ߞߍߓߊ߮ ߟߎ߬ ߟߊ߫ ߕߣߐ߬ ߟߊߘߌߦߊߒߧߍ ߛߌ߰ ߦߙߐ߫ ߞߋߟߋ߲߫ ߸ ߞ، ߊ߬ߟߎ߬ ߟߊ߫ ߒߞߏ߫ ߟߊߘߌߦߊߒߧߍ ߝߣߊ߫ ߛߌ߰ ߦߙߐ߫ ߞߋߟߋ߲߫ ߸ ߞߏ߫ ߊ߬ߟߎ߬ ߟߊ߫ ߒߞߏ߫ ߟߊߘߌߦߊߒߧߍ ߟߋ߬ ߞߊ߫ ߓߏ߲߬ ߸  ߞߊ߬ ߕߊ߲߬ߡߌ߲߫ ߊ߬ߟߎ߬ ߟߊ߫ ߥߊߘߌ߫ ߟߊߘߌߦߊߒߧߍ ߞߊ߲߬ ߔߣߊߎ߲߫ ߹ ߓߊߏ߬ ߥߊߘߌ ߘߌߡߊ߲߫ ߓߍ߯ ߢߍ߫ ߸ ߓߊ߬ߙߌ߬ ߥߊߘߌ ߘߌߡߊ߲߫ ߕߍ߫ ߡߐ߰ ߛߌ߫ ߢߍ߫ ߞߊ߬ ߕߊ߬ߡߌ߲߬ ߌ ߖߍ߬ߘߍ߫ ߞߊ߲߬ ߓߊ߬ ߘߌ߬ ؟  ߊ߲ ߣߌ߫ ߡߍ߲ ߞߊ߫ ߞߊ߲߫ ߏ߬ ߘߐ߬ ߊ߬ߟߎ߬ ߓߊ߯ ߊ߬ߟߎ߫ ߞߎ߲߬ ߥߊߘߌ ߟߎ߬ ߡߎ߬ߛߞߊ߬ ߢߎߡߍߙߋ߲ߠߞߊ ߟߎ߬ ߝߏߦߌ ߟߊ߫ ߸ ߞ، ߊ߬ ߟߊ߫ ߣ، ߊ߲ ߠߊ߫ ߖߡߊ߬ߣߊ ߟߎ߬ ߞߣߐ߫ ߊ߬ ߝߙߋ߬ ߞߊ߲ ߡߊ߬ ߸ ߊ߲ ߧߋ߫ ߝߍ߬ߙߍ ߓߍ߯ ߟߋ߬ ߞߍ߫ ߟ" ߏ߬ ߘߐ߫ ߞ، ߏ߬ ߟߎ߫ ߛߊ߲߬ ߸ ߤߊߟߌ߬ ߞߎߡߊ߫ ߛߌߦߊߡߊ߲߫ ߕߍ߫ ߸ ߤߊߟߌ ߣ" ߊ߬ ߞ، ߊ߬ ߓߐߞߏߣߊ߲ ߡߍ߲ ߕߘߍ߬ ߟߐ߯ߝߍ ߟߎ߬ ߞߣߐ߫ ߏ߬ ߟߏ߲ ߸ ߞ، ߊ߬ ߕߘߍ߬ ߏ߬ ߛߐ߲߬ߞߐ ߘߌߡߊ߲߫  ߊ߬ߟߋ߬ ߘߌ߫ ߸ ߓߊ߬ߙߌ߬ ߣߌ߫ ߒߞߏ ߕ" ߏ߬ ߞߣߐ߫ ߸ ߡߐ߬ߟߐ߲߬ ߛߌ߫ ߕ" ߏ߬ ߟߊ߫ ߒߞߏߡߊ ߕߐ߬ߙߐ߫ ߝߍ߬ ߸ ߒߞߏ ߘߍ߬ߡߍ߲߬ߓߊ߰ ߓߘߍ ߓߟߏ߫ ߸ ߤߊߟߌ ߊ߬ ߓߊ߯ ߕߘߍ߬ ߞߏ߫ ߊ߬ ߓߍ߯ ߦߋ߫ ߛߎ߯ ߞߋߟߋ߲߫ ߠߋ߬ ߘߌ߫ ߸  ߘߊ߲߬ߝߘߊ߬ߓߐ߬ ߛߌ߫ ߕߍ߫ ߡߍ߲ ߠߎ߲߬ ߣߌ߫ ߢߐ߲߯ ߕߍ߫ ߸ ߓߊ߬ߙߌ߬ ߣߌ߫ ߒߞߏ ߓߘߊ߬ ߓߊ߲߫ ߞߍ߫ ߟߊ߫ ߘߏ ߟߊ߬ ߒߞߏ߫ ߕߍ߫ ߘߏ ߟߊ߬ ߸ ߏ߬ ߝߌ߬ߟߊ ߦߋ߫ ߒߠߋ ߢߣߊ߫ ߟߋ߬ ߦߏ߫ ߌ ߓߊ߯ ߖߊ߲߬ߓߊ߬ ߡߎ߮ ߛߌ߰ ، ߞߊ߬ ߖߌ ߛߌ߰ ، ߞߏ߫ ߛߌ߬ߛߍ ߦ" ߊ߬ ߘߊ ߓߌ߬ߟߊ߬ ߞߋߟߋ߲߫ ߘߐ߫ ߸ ߞߎߡߊ ߞ، ߊ߲ ߕߘߍ߬ ߦߋ߲߬ ߠߋ߬ ߸ ߒ߬ߓߊ߬ ߹ ߝߙߋ߬ߝߋ߲ ߏ߬ ߟߎ߫ ߛߊ߲߭ ߠߋ߬ ߒߞߏ ߘߍ߬ߡߍ߲߬ߣߍ߲ ߘߌ߫ ߸  ߓߊߏ߬ ߝߙߋ߬ߝߋ߲ ߏ߬ ߟߎ߫ ߖߐ߬ߣߍ߬ߦߊ߬ߓߊ߮ ߟߎ߬ ߟߊ߫ ߓߋ߭ ߟߋ߬ ߦߋ߫ ߒߞߏ ߟߊ߫ ߓߋ߭ ߘߌ߫ ߸ ߊ߬ߟߎ߬ ߟߊ߫ ߛߎߘߊ߲ ߠߋ߬ ߝߣߊ߫ ߦߋ߫ ߒߞߏ ߟߊ߫ ߛߎߘߊ߲ ߘߌ߫ ߸ ߓߊߏ߬ ߊ߬ߟߎ߬ ߓߊ߯ ߛߎߘߊ߲߫ ߞߏߕߊ߲߫ ߸ ߊ߬ߟߎ߬ ߘߌ߫ ߒߞߏ ߢߎߡߍߙߋ߲ߠߞߊ߫ ߞߎߘߊ߫ ߟߎ߫ ߖߐ߬ߣߍ߬ߦߊ߬ ߡߍ߲ ߠߎ߲߬ ߒߞߏߡߊ ߞߎ߲ߝߊ߲ ߦ" ߒߞߏ߫ ߞߊߙߊ߲ߘߋ߲ ߠߎ߲߬ ߟߊ߫߸ ߏ߬ ߘߏ߲߬ ߝߣߊ߫ ߓߊ߯ ߞߍ߫ ߞߏߕߊ߲߫ ߡߐ߱ ߥߊ߯ ߦߙߌߞߊ߫ ߖߊ߲ ߝߣߊ߫  ߘ" ߌ ߞߊߘߌ߫ ߒߞߏ߫ ߞߊߙߊ߲ ߘߐ߬ ߔߎ߫ ߹ ߞߏߛߊ߫ ߒߞߏ ߞߣߊ߬ ߕߊ߯ ߢߍ߫ ߸ ߞߊ߬  ߊ߬ߟߎ ߕߏ߫ ߞߐ߫. ߒ ߓߘߊ߫ ߘߊ߲߬ ߦߊ߲߬ ߸ ߓߊߏ߬ ߣߌ߫ ߣߍ߲߭ ߞߘߐߕߊ߬ ߘߊ߫ ߤߊ߲ߞߟߌߡߊ ߘ" ߊ߬ ߞߘߐ ߦߋ߫ ߸ ߒ ߠߊ߫ ߥߊߟߌߢߌߡߊߟߐ߲ ߝߏ߬ߟߌ ߦߋ߬ ߕߊߦߋߘߎ߯ ߒߞߏ߫ ߕߐ߲ ߓߍ߯ ߟߊߘߍ߬ߣߍ߲ ߢߍ߫ ߞߊߕߙߍ߬ ߕߍ߫ ߒߞߏ ߛߊ߲ߡߊߦߋߙߋ߲ߓߊ߮ ߟߎ߬ ߡߊ߬ ߞߊ߬ ߛ.ߣߎߤߊ߲߫ ߛߊ߬ߣߐ߰ ߣ" ߊ߬ ߓߊ߯ߙߊߢߐ߮ ߟߎ߬ ߝߏ߬ ߸ ߣߊߟߌ߬ߡߎ߲߬ ߞ.ߒߓߐ߫ ߟߊߡߌߣߌ߲ ߘߊߓߏ߫ ߟߎ߫ ߣߌ߫ ߞ.ߟߊ߱ߦߌ߬ ߡߊ߬ߡߊߘߌ߫ ߣߊ߬ߓߋ߬ ߟߎ߫ ߣߌ߫ ߞ.ߟߊ߱ߦߌ߬ ߟߊ߲߱ߛߣߊ߫ ߓߊ߲߬ߞߐ߬ ߟߎ߫ ߘߌ߫ ߊߟߑߡߊ߲ߘߎ߯ ߸ ߞߊ߬ ߝߏ߬ߟߌ ߘߌ߫ ߸ ߊ߲ ߞߊ߬ߙߊ߲߬ߡߐ߰ߓߊ ߡߊ߬  ߖߊ߲ߕߊߓߎߙߋ߫ ߸ ߣ" ߊ߬ ߦߋ߫ ߊ߬ߟߌ߫ ߓߌߣߍߝ ߘߌ߫ ߸ ߞߊ߬ ߝߏ߬ߟߌ ߟߊ߬ߛߋ߫ ߞ.ߝߏߘߋ߫ ߘߊ߬ߙߊߡߍ߬ ߡߊ߬  ߡߏߖ߭ߊ߲ߓߌߞ ߸ ߒ ߧߋ߫ ߒ ߠߊ߫ ߞߎߡߊ ߟߎ߬ ߞߎ߲߭ߘߏ߲߬ ߠߊ߫ ߘߐ߬ߝߐ ߟߊ߫ ߡߐ߱ ߢߌ߬ߣߊ߬ߒ߬ߞߐ߬ߓߊߟߌ ߘߏ߫ ߟߋ߬ ߝߏ߭ ߡߊ߬ ߲ߦߊ߲߬ ߸ ߊ߬ߟߎ߬ ߟߊ߫ ߘߐ߬ߖߊ ߣ" ߊ߬ߟߎ߬ ߟߊ߫ ߘߙߎ߬ߞߕߐ ߟߎ߬ ߟߊ߫ ߒߞߏ ߟߊ߫ ߕߏ߰ߝߏ ߓߊ߯ߙߊ ߟߎ߬ ߡߊߦߋߙߋ߲ ߘߐ߫ ߸ ߦߏ߫: ߕߋ߬ߟߋ ߸ ߞߊ߬ ߝߏ߬ߟߌ ߘߌ߫ ߞ.ߌߛߊ߫ ߝߣߊ߬ߝߣߊ߬ߞߐ߫ ߣ" ߊ߬ ߓߊ߯ߙߊߢߐ߮ ߟߎ߬ ߡߊ߬ ، ߊߟߑߡߊ߲ߘߎ߯ ߣߌ߫        ߍߛ ߑߔߊߌ߲ ߖߡߊ߬ߣߊ ߟߎ߬ ߞߣߐ߫ ߸ ߞߊ߬ ߝߏ߬ߟߌ ߣߌ߫ ߞߎߟߎ߲ߖߋߟߌ ߟߊ߬ߛߋ߫ ߞߊ߬ߙߊ߲߬ߡߐ߰ ߌߛߊ߫ ߘߌߞߏ߬ ߡߊ߬ ߸ ߡߏߙߌߕߊߣߌ߲߫ ߞߎߓߋߘߊ ߟߊ߫ ߣߏߥߊߞߌߛߐߕ ߸ ߞߊ߬ ߝߏ߬ߟߌ ߟߊߛߋߦߌ߬ ߝߊ߬ߖߡߊߣߊ ߟߎ߬ ߞߣߐ߫ ߸ ߞߊ߬ ߡߊ߬ߟߌ߬ߓߊ ߒߞߏ ߕߐ߲ ߓߍ߯ ߝߏ߬ ߸ ߞ، ߊ߬ ߓߍ߯ ߕߊ߬ ߞ، ߊ߬ ߟߊ߫ ߞ.ߓߊ߲߬ߓߊ ߣߌ߫ ߞ.ߡߎߛߊ߫ ߞߋߕߊ߬ ߟߎ߬ ߣߌ߫ ߞ.ߡߊ߬ߘߎ߬ߓߊ߫ ߖߙߊ߬ ߟߎ߬ ߣߌ߫ ߞ.ߦߎߓߊ߬ ߖߌ߯ ߞߋߕߊ߬  ߣ" ߊ߬ߟߎ߬ ߓߊ߯ߙߊߢߐ߮ ߟߎ߬ ߞߊ߲߬ ߸ߞ، ߊ߬ߟߎ߬ ߛߊߟߌߡߊߝߏ߫ ߞߏ߲ߞߏߘߌ߬ߓߌ ߕߟߋ߬ ߁߄ ߠߊ߬ ߸ ߞߊ߬ ߝߏ߬ߟߌ߬ ߞߋߟߋ߲ ߏ߬ ߟߊ߬ߛߋ߫ ߜߋ߲ߞߐ߰ߖߌ߬ߘߊ ߒߞߏ ߕߐ߲ ߠߎ߲߬ ߡߊ߬ ߸ ߞ، ߊ߬ߟߎ߬ ߞߎߟߎ߲ߖߋ߫ ߊ߬ߟߎ߬ ߟߊ߫ ߢߣߊߕߊߟߌ ߕߊ߬ߡߌ߲߬ ߢߊ ߟߊ߫ ߛߊ߲߬ ߕߊ߬ߡߌ߲߬ߣߍ߲ ߝߊ߲߬ߓߊ߬ߦߊ ߞߍ ߘߐ߫ ߞߊ߬ ߡߌ߬ߛߊ߬ߙߋ߲߬ߗߍ߬ߣߍ߲ ߛߎߥߊ߲ߘߌ߫ ߸ ߞߊ߬ ߞ.ߊߟߛߊߣ ߘߎ߲ߓߎߦߊ߫ ߣ" ߊ߬ߟߎ߬ ߓߊ߯ߙߊߢߐ߮ ߟߎ߬ ߝߏ߬ ߞ، ߊ߬ߟߎ߬ ߓߏߙߌߞߊ߫ ߟߊ߫  ߊ߬ߟߎ߬ ߟߊ߫ ߘߙߎ߬ߞߕߐ ߘߐ߫ ߒߞߏ ߢߍ߫ ߞߏ߫ : ߊ߬ߟߎ߬ ߛߊߟߌߡߊߝߏ߫ ߞߏ߲ߞߏߘߌ߬ߓߌ ߕߟߋ߬ ߁߄ ߠߊ߬ ߸ ߒ ߧߋ߫ ߒ ߠߊ߫ ߝߏ߬ߟߌ ߟߎ߬ ߞߎ߲߬ߘߏ߲߬ ߠߊ߬ ߖߌ߬ߣߍ߬ ߞߊ߲ߓߍ߲ ߒߞߏ߫ ߕߐ߲ ߠߎ߲߬ ߟߋ߬ ߡߊ߬ ߸ ߞ، ߊ߬ ߓߍ߯ ߕߊ߬ ߞ، ߊ߬ ߟߊ߫ ߒ.ߛ.ߟ.ߢ.ߘ. ߞߊ߲߬ ߸ ߞ، ߊ߬ ߞߊ߲ߕߌ߮ ߣߊߢߌߡߊ߫ ߡߎߛߊ ߞߋߕߊ߬ ߣ" ߊ߬ߟߎ߬ ߓߊ߯ߙߊߢߐ߮ ߟߎ߬ ߝߏ߬ ߞ، ߊ߬ߟߎ߬ ߞߎߟߎ߲ߖߋ߫ ߊ߬ߟߎ߬ ߞߍ ߘߐ߫ ߞߊ߬ ߡߐ߰ ߞߟߊߓߎ߯ߡߊ ߟߎ߬ ߛߏ߯ߙߏ߫ ߘߍ߬ߞߙߎ߬ ߓߟߏߡߊߞߊ߬ߣߍ߲ ߠߎ߲߬ ߘߌ߫ ߟߊ߬ߞߊ߬ߙߊ߲߬ߠߌ߲߬ ߞߊߡߊ߬ ߸ ߓߍ߯ ߟߊߓߌ߬ߟߊ ߘߐ߫ ߒߞߏ ߟߊ߫ ߸ ߞߊ߬ ߝߏ߬ߟߌ ߘ" ߊ߬ ߞߊ߲ߕߌ߯ ߛߙߍߞߍ ߓߙߋߕߋ߫ ߞߊ߯ߓߌߣߍ ߞߐ߲ߘߍ߫ ߣ" ߊ߬ߟߎ߬ ߟߊ߫ ߞߏ߲߬ߘߏ߬ߕߌ߮ ߛߏ߬ߦߌ߬ߟߊ߫ ߟߊ߬ߡߌߣߌ߲߫ ߖߊ߰ߣߍ߬ ߟߎ߫ ߣߌ߫ ߝߘߏ߬ߓߊ߬ߞߟߊ߬ߕߌ߮ ߊߓߘߎߟߊߦߌ߫ ߝߊ߬ߞߏ߬ߟߌ߬ ߘߎ߲ߓߎߦߊ߫ ߟߎ߫ ߡߊ߬ ߞ، ߊ߬ ߓߍ߯ ߕߊ߬ ߞ، ߊ߬ ߟߊ߫ ߒߠߋ ߖߍ߬ߘߍ ߞߊ߬ߙߊ߲߬ߡߐ߯ ߞߊ߲߬ ߸ ߣ" ߊ߬ ߦߋ߫ ߛߍ߰ߟߋ߲߬ߡߎ߬ߛߊ߬ߦߊ߫ ߞߊ߬ߙߊ߲߬ߡߐ߯ ߖߓߊ߬ߕߋ߬ ߘߌ߫ ߸ ߊ߬ ߣߌ߫ ߛߟߊߕߌ߮ ߝߊ߬ߖߌ߲ߓߊ߫ ߞߋߕߊ߬ ߟߎ߬ ߣߌ߫ ߛ.ߒߝߊߟߌ߬ ߞߊ߬ߡߙߊ߬ ߟߎ߫ ߸ ߞ، ߊ߬ߟߎ߬ ߛߊߟߌߡߊߝߏ߫ ߞߏ߲ߞߏߘߌ߬ߓߌ ߕߟߋ߬ ߁߄ ߠߊ߬ ߸ ߞߊ߬ ߒ.ߢ.ߦ.ߘ. ߡߙߊ߬ߘߊ ߞߏߟߊߕߍ߮ ߞߊ߲ߕߌ߮ ߣ" ߊ߬ߟߎ߬ ߓߊ߯ߙߊߢߐ߮ ߟߎ߬ ߝߏ߬ ߖߡߊ߬ߣߊ ߞߎߓߋߘߊ ߣ" ߊ߬ ߞߣߐ߫ ߟߊ ߟߎ߬ ߘߐ߫ ߸ ߞߊ߬ ߞ.ߎߡߊߙߎ߫ ߛߏߡߊߛߌ߫ ߞߊ߲ߕߍ߫ ߣߌ߫ ߞ.ߢߊ߰ߛߏ߬ߟߊ ߟߊ߬ߡߌߣߌ߲߫ ߞߋߕߊ߬ ߟߎ߬  ߣ" ߊ߬ߟߎ߬ ߓߊ߯ߙߊߢߐ߮ ߟߎ߬ ߝߏ߬ ߞ، ߊ߬ߟߎ߬ ߞߎߟߎ߲ߖߋ߫ ߊ߬ߟߎ߬ ߟߊ߫ ߘߐ߬ߖߊ ߟߊ߫ ߒߞߏ ߢߍ߫ ߸ ߞߊ߬ ߞߊ߲ߞߊ߲ߞߊ ߓߍ߯ ߛߊߟߌߡߊߝߏ߫ ߒ.ߢ.ߦ.ߘ.ߝߍ߬ ߢߌ߬ߣߊ߲߬ ߞߏ߲ߞߏߘߌ߬ߓߌ ߕߟߋ߬ ߁߄ ߖߊ߲߬ߖߏ߲ ߘߐ߫ ߸ ߞ، ߊ߬ ߓߍ߯ ߕߊ߬ ߞ، ߊ߬ ߟߊ߫ ߛߌ߲ߘߌߓߊ߮ ߘߋ߲ߗߍ߫ ߝߟߐ ߞߊ߲߬ ߸ ߏ߬ ߡߍ߲ ߦߋ߫ ߞߟߌߣߍ߲߫ ߞߙߍߞߙߍߣߍ߲ ߠߎ߲߬ ߘߐ߫ ߓߟߋ߬ߓߟߋ ߘߌ߫ ߸ ߞߊ߬ ߝߏ߬ߟߌ ߘߌ߫ ߘߎ߲ߓߎ ߡߊ߬ ߸ ߞ، ߊ߬ ߞߊ߲ߕߌ߮ ߤߦߊ߫ ߡߊ߯ߘߌ߫ ߛߌ߬ߟߊ ߣ" ߊ߬ ߓߊ߯ߙߊߢߐ߮ ߟߎ߬ ߝߏ߬ ߞ، ߊ߬ ߓߍ߯ ߕߊ߬ ߞ، ߊ߬ ߟߊ߫ ߘߙߎ߬ߞߕߐ߫ ߛߏ߬ߙߌ߬ ߞߐ߲ߘߍ߫ ߞߊ߲߬ ߸ ߣ" ߊ߬ ߡߊߟߐ߲߫ ߕߐ߮ ߦߋ߫ ߣߝߊ߬ߖߌ߫ ߛߏ߬ߙߌ߬ ߞߐ߲ߘߍ߫ ߘߌ߫ ߸ ߊ߬ ߣߌ߫ ߛߍ߬ߓߍ ߡߊ߰ߙߊ߬ ߟߎ߫ ߣߌ߫ ߛ.ߊߡߊߘߎ߫ ߛߎ߬ߞߊ߬ߣߍ߬ ߟߎ߬ ߣߌ߫ ߛ.ߡߎߛߊ߫ ߓߊߟߊ߲ߘߎ߯ ߖߊ߲ߟߏ߫ ߟߎ߫ ߣߌ߫ ߛ. ߖߌ߰ߓߊ߬ ߛߌ߬ߟߊ߬ ߡߊ߯ߘߌ ߓߙߋߕߋ߫ ߟߎ߫ ߸ ߏ߬ ߟߎ߬ ߦߋ߫ ߒߞߏ ߡߊ߲߬ߕߎ߬ߙߋ߬ ߓߟߋߓߟߋ ߟߎ߫ ߟߋ߬ ߘߌ߫ ߸ ߡߍ߲ ߠߎ߲߬ ߓߘ" ߊ߬ߟߎ߫ ߖߍ߬ߘߍ ߣ" ߊ߬ߟߎ߬ ߟߊ߫ ߕߎ߬ߡߊ ߟߎ߬ ߘߌ߫ ߒߞߏ ߡߊ߬  ߊ߬ ߟߊ߫ ߢߝߍ߫ ߕߊ߮ ߘߐ߫ ߸ ߒ ߓߘ" ߊ߬ߟߎ߬ ߛߊߟߌߡߊߝߏ߫ ߞߏ߲ߞߏߘߌ߬ߓߌ ߕߟߋ߬ ߁߄ ߠߊ߬ ߸ ߞߊ߬ ߝߏ߬ߟߌ ߘߌ߫ ߒߞߏ ߘߍߞߙߎ ߝߊ߬ߛߏ߬ߟߊ߬ߞߊ ߓߍ߯ ߡߊ߬ ߸ ߞߊ߲ߞߊ߲߫ ߣߌ߫ ߞߙߎ߬ߛߊ߬ ߣߌ߫ ߛߌ߯ߙߌ߲߫ ߣߌ߫ ߞߛߌ߬ߘߎ߰ ߣߌ߫ ߖ߭ߙߋߞߎ߬ߙߋ߬ ߣߌ߫ ߡߊ߲߬ߖߣߊ߫ ߖߡߊ߬ߣߊ ߟߎ߬ ߞߣߐ߫ ߸ ߞߊ߬ ߝߏ߬ߟߌ ߣߌ߫ ߓߏߙߌߞߊ߫ ߓߌߟߊ ߟߊ߬ߛߋ߫ ߒߞߏ ߥߎ߲߬ߦߊ߲߬ߞߟߌ߬ߟߊ߬ߓߊ ߟߎ߬ ߡߊ߬ ߸ ߞߊ߬ ߛ.ߦߛߎߝߎ߫ ߓߍ߲߬ߛߋ߬ߒߡߊ߫ ߛߌ߬ߛߋ߬ ߣ" ߊ߬ ߓߊ߯ߙߊߢߐ߮ ߟߎ߬ ߝߏ߬ ߞߛߌ߬ߘߎ߰ ߸  ߞߊ߬ ߛ.ߝ.ߘ ߞߊ߲ߕߌ߮ ߛ.ߊߓߘߎ߫ ߙߊߤߡߊߣ ߞߊ߬ߓߊ߬ ߣ" ߊ߬ ߓߊ߯ߙߊߢߐ߮ ߟߎ߬ ߞߎߟߎ߲ߖߋ߫ ߊ߬ߟߎ߬ ߟߊ߫ ߘߐ߬ߖߊ ߟߊ߫ ߒߞߏ ߢߍ߫ ߓߊߕߍ߫ ߞߣߐ߫ ߸ ߞߊ߬ ߝߏ߬ߟߌ ߘߌ߫ ߝߘߊ߬ߝߌ߲߬ߧߊ ߣߌ߫ ߡߊ߲߬ߘߋ߲ߦߊ ߞߊ߬ߣߌ߲߬ߕߋ߬ ߓߘߍ ߡߊ߬ ߞߊ߲ߞߊ߲߫ ߸ ߣ" ߊ߬ ߦߋ߫ ߛ.ߣߊ߲߬ߝߏ߬ ߌߛߵߡߊߦߌߟ ߖߊ߰ߓߌ߬ ߣ" ߊ߬ ߓߊ߯ߙߊߢߐ߮ ߟߎ߬ ߘߌ߫  ߞߊ߬ ߓߏߙߌߞߊ߫ ߓߌ߬ߟߊ߬ ߛ.ߊߓߘߎߟߊߦߌ߫ ߣߊ߬ߓߋ߬ ߢߍ߫ ߸ ߊ߬ ߞߍ ߘߐ߫ ߞߊ߬ ߞߊ߬ߙߊ߲߬ߕߊ߬ ߢߊߞߎߘߦߊߣߍ߲߫ ߓߟߏߡߊߞߊ߬ߣߍ߲ ߘߏ߫ ߟߐ߬ ߒߞߏ ߢߍ߫ ߓߊߕߍ߫ ߞߎ߲߬ߠߊ߬ߦߋ߬ߙߋ߲߬ ߞߊߡߊ߬ ߞߊ߲ߞߊ߲߫ ߸ ߞߊ߬ ߝߏ߬ߟߌ ߘߌ߫ ߛ.ߦߙߊ߬ߞߎ߬ߘߊ߬ ߝߏߘߋ߫ ߥߊ߬ߞߊߟߌ߬ ߓߙߋߕߋ߫ ߣߌ߫ ߞ.ߖߌߓߊ߫ ߛߋ߬ߙߌߝߎ߬ ߟߎ߬ ߣ" ߊ߬ߟߎ߬ ߓߊ߯ߙߊߢߐ߮ ߟߎ߬ ߡߊ߬ ߸ ߡߊ߲߬ߘߋ߲߫ ߓߍ߬ߙߍ ߞߊ߲߬ ߛߌ߯ߙߌ߲߫ ߞ، ߊ߬ ߓߍ߯ ߕߊ߬ ߞ، ߊ߬ ߟߊ߫ ߒߠߋ ߖߍ߬ߘߍ ߞߊ߬ߙߊ߲߬ߡߐ߯ ߞߊ߲߬ ߸ ߣ، ߊ߬ ߦߋ߫ ߞߊ߬ߙߌ߬ߝߟߊ߫ ߞߏ߬ߣߊ߬ߕߋ߫ ߘߌ߫ ߸ ߞߊ߬ ߝߏ߬ߟߌ ߘߌ߫ ߣߏ߯ߙߊߛߏߓߞߊ ߓߍ߯ ߡߊ߬ ߸ ߟߊ߬ߡߌߣߌ߲߫ ߞߟߊߓߎ߯ߕߌ߯ ߛߌ߬ߛߋ߬ ߝߍ߬ ߣߏߙߊߛߏߓߊ߫ ߸ ߞ، ߊ߬ ߞߎߟߎ߲ߖߋ߫ ߊ߬ ߟߊ߫ ߘߐ߬ߖߊ ߣ" ߊ߬ ߟߊ߫ ߕߌߙߌ߲ߠߌ߲ ߠߊ߫ ߒߞߏ ߢߍ߫ ߸ ߞߏ߫ ߊ߬ߟߎ߬ ߓߍ߯ ߛߊߟߌߡߊߝߏ߫ ߞߏ߲ߞߏߘߌ߬ߓߌ ߕߟߋ߬ ߁߄ ߠߊ߬ ߸ ߒ ߧߋ߫ ߒ ߠߊ߫ ߝߏ߬ߟߌ ߟߎ߬ ߣߌ߫ ߒ ߠߊ߫ ߓߏߙߌߞߊ߫ ߓߌߟߊ ߟߎ߬ ߟߊ߬ߓߊ߲߫ ߠߊ߫ ߘߐ߬ߝߐ ߟߊ߫ ߡߐ߰ ߢߌ߬ߣߊ߬ߒ߬ߞߐ߬ ߓߊߟߌ ߟߎ߬ ߘߐ߫ ߓߟߋ߬ߓߟߋ ߘߏ߫ ߟߋ߬ ߝߏ߬ ߡߊ߬ ߦߙߐ ߢߌ߲߬ ߘߐ߫ ߸ ߡߍ߲ ߕߍ߬ߘߍ߫ ߡߊ߬ߖߌ ߘߐ߫ ߣߌߖ߭ߋߙߌߦߊ߫ ߣ" ߊ߬ ߦߋ߫ ߓߏߙߌ߫ ߡߊ߲߬ߘߋ߲߫ ߞߋߕߊ߬ ߘߌ߫ ߸ ߢߊߡߌߣߊ߫ ߛߌ߯ߙߌ߲߫ ߡߊ߬ߙߊ ߘߐ߫ ߒ ߓߘߊ߫ ߝߏ߬ߟߌ߬ ߞߙߍߞߙߍߣߍ߲ ߣߌ߫ ߓߏߙߌߞߊ߫ ߓߌߟߊ ߟߊ߬ߛߋ߫ ߊ߬ ߣ" ߊ߬ ߞߐߙߍ ߡߊ߬ ߸ ߓߊߏ߬ ߡߐ߱ ߟߎ߬ ߘߌ߫ ߛߋ߫ ߢߌ߬ߣߊ߬ ߟߊ߫ ߡߐ߰ ߞߐ߫ ߕߎ߬ߡߊ ߘߏ߫ ߟߎ߫ ߟߊ߫ ߸ ߒ߬ߞߊ߬ ߝߛߍߞߘߎ߫ ߹ ߘߐ߬ߝߐ ߕߍ߫ ߢߌ߬ߣߊ߬ ߟߊ߫ ߓߊ߯ߙߊߘߐߜߍ߫ ߞߍ߫ ߟߊ ߞߐ߫ ߕߎ߬ߡߊ߬ ߛߌ߫ ߸ ߞߊ߬ ߝߏ߬ߟߌ ߣߌ߫ ߓߏߙߌߞߊ߫ ߓߌߟߊ ߞߍ߫ ߒߠߋ ߖߍ߬ߘߍ ߝߊ߬ߘߐ߰ߣߍ߲߫ ߣ" ߊ߬ ߓߊ߯ߙߊߢߐ߮ ߟߎ߬ ߢߍ߫ ߓߊ߲߬ߣߊ߲߬ߞߘߐ߫ ߸ ߞ، ߊ߬ ߛߊߟߌߡߊߝߏ߫ ߞߏ߲ߞߏߘߌ߬ߓߌ ߕߟߋ߬߁߄ ߠߊ߬ ߸ ߞߊ߬ ߛ. ߘߋ߲ߓߏ߫ ߛߌ߬ߛߋ߫ ߝߏ߬ ߸ ߞ، ߊ߬ ߞߎߟߎ߲ߖߋ߫ ߊ߬ ߟߊ߫ ߓߟߏߘߐߢߌ߲ߧߊ ߟߊ߫ ߒߞߏ ߢߍ߫ ߸ ߒ ߓߘߊ߫ ߘߊ߲߬ ߦߊ߲߬ ߞߎߡߊ ߕߍ߬ ߓߊ߲߫ ߠߊ߫ ߤߊ߲ߗߟߌ ߟߋ߬ ߦ" ߊ߬ ߕߐ߭ ߟߊߕߎ߲߰ ߠߊ߫ . ߒߞߏ ߛߍ߰ߘߏ߲߬ߠߊ ߓߍ߯ ߛߊߟߌߡߊߝߏ߫ ߞߏ߲ߞߏߘߌ߬ߓߌ ߕߟߋ߬ ߁߄ ߠߊ߬. ߊߟߊ߬ ߒߞߏ ߥߙߎߞߌ߫ ߹ ߞ، ߊ߬ ߛߓߊ߬ߕߌ߬ ߞ، ߊ߬ ߞߍ߫ ߊߝߙߌߞߌ߬ ߟߊ߫ ߤߙߐߦߊ߫ ߛߓߍߛߎ߲ ߘߌ߫. ߖߐ ߦ" ߊߟߎ߫ ߡߊ߬. ߊߟߎ߫ ߘߋ߲ߗߍ߫ ߣ" ߊߟߎ߫ ߘߐ߯ߗߍ߫ ߓߊ߬ߕߙߎ߬ ߟߊߦߌ߫ ߛߌ߬ߛߋ ߝߙߊ߬ߓߊ߬ߘߐ߬ߞߊ ߟߊ߫ ߞߏ߲ߞߏߘߌ߬ߓߌ ߕߟߋ߬ ߁߄ ߓߋߟߋ߲ߠߊ ߟߋ߬.